ป.ป.ช.ชี้มูล ระพิพรรณ อดีต ส.ส.เพื่อไทย ร่ำรวยผิดปกติ
วันนี้ (21 พ.ค.2561) นายวรวิทย์ สุขบุญ เลขาธิการ ป.ป.ช.แถลงมติคณะกรรมการ ป.ป.ช.ชี้มูลความผิด นางระพิพรรณ พงศ์เรืองรอง อดีต ส.ส.พรรคเพื่อไทย มีทรัพย์สินเพิ่มขึ้นผิดปกติและไม่สามารถชี้แจงที่มาของทรัพย์สินได้ มูลค่ากว่า 42 ล้านบาท หลังจากพ้นตำแหน่ง โดยได้ส่งเรื่องไปยังอัยการสูงสุด เพื่อดำเนินคดีในศาลฎีกาแผนกคดีอาญาของผู้ดำรงตำแหน่งทางการเมืองให้ทรัพย์สินที่เพิ่มขึ้นผิดปกติ 21 ล้านบาท ตกเป็นของแผ่นดินตาม พ.ร.บ.ว่าด้วย ป.ป.ช. มาตรา 38ก่อนหน้านี้ ป.ป.ช.ได้ทำการตรวจสอบบัญชีทรัพย์สินของนางระพิพรรณ และทำการอายัดไว้แล้วมูลค่ากว่า 15 ล้านบาท ประกอบไปด้วย บัญชีเงินฝาก ที่ดินในแขวงลาดยาว 2 แปลง พร้อมบ้านพักอาศัย ที่ดินใน อ.บ้านโป่งจ.ราชบุรี 1 แปลง รถยนต์ 1 คัน เนื่องจากพบว่ามีพฤติการณ์โอนยักย้ายแปรสภาพหรือซุกซ่อนทรัพย์สินทั้งนี้ หากไม่สามารถบังคับคดีเอาทรัพย์สินของนางระพิพรรณ ตกเป็นของแผ่นดินได้ทั้งหมดหรือได้เพียงบางส่วนจะดำเนินการขอให้ศาลบังคับคดีเอาทรัพย์สินอื่นภายในอายุความ 10 ปี
ป.ป.ช.ชี้มูลความผิด นางระพิพรรณ พงศ์เรืองรอง อดีต ส.ส.พรรคเพื่อไทย เนื่องจากมีทรัพย์สินเพิ่มขึ้นผิดปกติและไม่สามารถชี้แจงที่มาของทรัพย์สินมูลค่ากว่า 42 ล้านบาทได้ หลังจากพ้นตำแหน่ง 
ป.ป.ช.,ชี้มูลความผิด,ร่ำรวยผิดปกติ,ระพิพรรณ พงศ์เรืองรอง,ส.ส.,พรรคเพื่อไทย,เพื่อไทย,ThaiPBSnews,ThaiPBS,ไทยพีบีเอส,ข่าวไทยพีบีเอส